রিঙ্কু সেনের ইন্টারভিউয়ের ওপর স্থগিতাদেশ হাইকোর্টের

ওয়েবডেস্ক- রিঙ্কু সেনের (Rinku Sen) ইন্টারভিউয়ের (Interview) ওপর স্থগিতাদেশ (Stay Order) দিল কলকাতা হাইকোর্ট (Kolkata High Court)। বিচারপতি সৌগত ভট্টাচার্যের নির্দেশের ওপর স্থগিতাদেশ অবকাশকালীন ডিভিশন বেঞ্চের। রিঙ্কু সেন এসএসসির নবম দশম ইন্টারভিউতে ডাক পেয়েছিল। ১৯ ডিসেম্বর তার ইন্টারভিউয়ের দিন ছিল।

দক্ষিণ পূর্ব জোনে তাকে ইন্টারভিউয়ের জন্য ডাকা হয়েছিল। তার দাবি ওই দিন অসুস্থ থাকায় ইন্টারভিউ বোর্ডে তিনি হাজির হতে পারেননি। কলকাতা হাইকোর্টে বিচারপতি সৌগত ভট্টাচার্যের এজলাসে তিনি মামলা দায়ের করেন। দাবি করেন অসুস্থতার কারণে ইন্টারভিউ দিতে না পারায় তাকে অন্য জোনে ইন্টারভিউ এর ব্যবস্থা করা হোক।

বিচারপতি সৌগত ভট্টাচার্য এসএসসিকে নির্দেশ দেন তিনি খুব গরীব তাই তাকে অন্য জোনে ইন্টারভিউ নিতে হবে।

আরও পড়ুন- যাত্রী ভোগান্তি অব্যাহত! ‘আমার কলকাতা মেট্রো’ অ্যাপে লগ-ইন সমস্যায় নাকাল যাত্রীরা

সেই রায়কেই চ্যালেঞ্জ জানিয়ে এসএসসি কর্তৃপক্ষ ডিভিশন বেঞ্চে আবেদন জানায়। এসএসসির দাবি এই ধরনের সুবিধা দিলে ভবিষ্যতে অন্যান্য ক্যানডিডেটরাও এই একই দাবি করবে।

কলকাতা হাইকোর্টের বিচারপতি রবি কিষান কাপুর ও বিচারপতি অজয় গুপ্তার অবকাশকালীন ডিভিশন বেঞ্চের নির্দেশ একক বেঞ্চের রায়ের ওপর স্থগিতাদেশ বজায় থাকবে। মামলার চূড়ান্ত সিদ্ধান্ত হবে ৫ জানুয়ারি রেগুলার বেঞ্চে। আপাতত হাইকোর্টের রায়ের অপেক্ষায় থাকল এই মামলা।